kalixlouiis/myanmar-wikipedia-corpus huggingface dataset:
၂၀၂၁ နောက်ပိုင်း အခြေအနေ ၂၀၂၁ ခုနှစ်၊ ဖေဖော်ဝါရီလ ၂ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို တပ်မတော်ကာကွယ်ရေးဦးစီးချုပ်က ဖွဲ့စည်းခဲ့ရာ၊ နစက အမိန့်အမှတ် ၂/၂၀၂၁ ဖြင့် ဒေါက်တာကံဇော် အား ပြည်ထောင်စုစာရင်းစစ်ချုပ် အဖြစ် ခန့်အပ်ခဲ့သည်။
၂၀၂၂ ခုနှစ် ဩဂုတ် ၂၂ ရက် တွင် ရင်းနှီးမြှပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာန ၏ ဝန်ကြီး ဖြစ်လာခဲ့ပြီး ၂၀၂၅ ခုနှစ် ဇူလိုင် ၃၁ ရက် အရောက်တွင် ဦးညိုစော ခေါင်းဆောင်သည့် ပြည်ထောင်စုအစိုးရအဖွဲ့ ၏ ဘဏ္ဍာရေး နှင့် အခွန်ဝန်ကြီးဌာန ပြည်ထောင်စုဝန်ကြီး အဖြစ် တာဝန်ပေးအပ်ခံရသည်။
ပိတ်ဆို့အရေးယူခံရမှုများ ဥရောပသမဂ္ဂ (EU) က ၂၀၂၂ ခုနှစ် နိုဝင်ဘာလ ၈ ရက် တိုးချဲ့ပစ်မှတ်ထား ဒဏ်ခတ်ပိတ်ဆို့ အရေးယူမှုထဲ ဒေါက်တာကံဇော်လည်းပါဝင်ခဲ့သည်။
၂၀၂၃ ခုနှစ် အောက်တိုဘာ ၃၁ ရက်နေ့တွင် ၎င်းအား အမေရိကန်၊ ဗြိတိန် နှင့် ကနေဒါ နိုင်ငံတို့က ပူးပေါင်းပြီး ထပ်တိုး ပိတ်ဆို့အရေးယူမှုပြုလုပ်သည်။
မိသားစုဘဝ ဒေါက်တာကံဇော်သည် အိမ်ထောင်သည်တစ်ဦးဖြစ်သည်။
၎င်း၏ ဇနီးမှာ ဒေါ်နန္ဒာမွန်းဖြစ်ပြီး ရန်ကုန်တက္ကသိုလ်အင်္ဂလိပ်စာဌာန ထိုမှတဆင့် ယဉ်ကျေးမှုဝန်ကြီးဌာနသို့ရောက်ကာ ညွှန်ကြားရေးမှူးချုပ် ယင်းနောက် သာသနာရေးနှင့်ယဉ်ကျေးမှုဝန်ကြီးဌာန အမြဲတမ်းအတွင်းဝန်ရာထူးစသည်ဖြင့် အဆင့်ဆင့်တာဝန်ထမ်းဆောင်ခဲ့သူဖြစ်သည်။
၎င်းတို့၏ သမီးကြီးဖြစ်သူ ခိုင်ငွေနှင်းဇော် မှာ အမေရိကန်ပြည်ထောင်စု ပင်ဆယ်ဗေးနီးယားပြည်နယ်တွင် နေထိုင်သည်။
ဂုဏ်ပြုခံရခြင်း ၂၀၀၄ ခုနှစ်တွင် စီမံထူးချွန်တံဆိပ် (ပထမအဆင့်)၊၂၀၁၅ ခုနှစ်တွင် နိုင်ငံတော်သမ္မတ၏ ထူးချွန်ဆု၊၂၀၁၆ ခုနှစ်တွင် နိုင်ငံတော်သမ္မတ ဦးသိန်းစိန်မှ ချီးမြှင့်သော သီရိပျံချီဘွဲ့ ရရှိထားသည့် ပုဂ္ဂိုလ်တစ်ဦးလည်းဖြစ်သည်။
ဦးခင်မောင်စိုး သည် မြန်မာနိုင်ငံ လျှပ်စစ်စွမ်းအား ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၁ ခုနှစ် ဖေဖော်ဝါရီလတွင် သမ္မတ ဦးသိန်းစိန် က ဝန်ကြီးအဖြစ် ခန့်အပ်ခဲ့သည်။
ယင်းမတိုင်မီက သူသည် ရန်ကုန်မြို့တော် လျှပ်စစ်ဓာတ်အား ဖြန့်ဖြူးရေးဘုတ်အဖွဲ့၏ ဥက္ကဋ္ဌအဖြစ် တာဝန်ယူခဲ့သည်။
လျှပ်စစ်စွမ်းအားဝန်ကြီးဌာန (; အတိုကောက် MOEP) သည် မြန်မာနိုင်ငံ၏ လျှပ်စစ်စွမ်းအားရေးရာ မူဝါဒများကို ကိုင်တွယ်ရသော ဝန်ကြီးဌာနဖြစ်သည်။
သမိုင်းကြောင်း ဦးသိန်းစိန်အစိုးရ ၂၀၁၂ ခုနှစ် စက်တင်ဘာလ ၅ ရက်နေ့တွင် အမှတ်(၁)လျှပ်စစ်စွမ်းအား ဝန်ကြီးဌာနနှင့် အမှတ်(၂)လျှပ်စစ်စွမ်းအား ဝန်ကြီးဌာနတို့ကို နိုင်ငံတော်သမ္မတရုံး၊ အမိန့်ကြော်ငြာစာအမှတ် ၆၃/၂၀၁၂ ဖြင့် လျှပ်စစ်စွမ်းအားဝန်ကြီးဌာန အဖြစ် ပူးပေါင်းဖွဲ့စည်းခဲ့သည်။
ဦးထင်ကျော်အစိုးရ ၂၀၁၆ ခုနှစ် သမ္မတ ဦးထင်ကျော် လက်ထက်တွင် စွမ်းအင်ဝန်ကြီးဌာနနှင့် ပူးပေါင်းကာ လျှပ်စစ်နှင့် စွမ်းအင် ဝန်ကြီးဌာန အဖြစ် ပြောင်းလဲဖွဲ့စည်းခဲ့သည်။
နစကအစိုးရ နိုင်ငံတော်စီမံအုပ်ချုပ်ရေးကောင်စီ၏ ၂၀၂၂ ခုနှစ် မေလ ၂ ရက်စွဲပါ အမိန့်အမှတ်(၃၃/၂၀၂၂) ဖြင့် လျှပ်စစ်စွမ်းအားဝန်ကြီးဌာန နှင့် စွမ်းအင်ဝန်ကြီးဌာန အဖြစ် ပြန်လည်ခွဲထုတ်ခဲ့သည်။
၂၀၂၂ ခုနှစ် ဇူလိုင်လ ၂၉ ရက်နေ့တွင် ကျင်းပသော ပြည်ထောင်စုအစိုးရအဖွဲ့ အစည်းအဝေးအမှတ်စဉ် (၅/၂၀၂၂)၏ သဘောတူခွင့်ပြုချက်အရ လျှပ်စစ်စွမ်းအားဝန်ကြီးဌာနတွင် ဦးစီးဌာန(၃)ခု၊ လုပ်ငန်း(၂)ခု နှင့် ကော်ပိုရေးရှင်း(၂)ခုတို့ ပါဝင်ပါသည်။
ဌာနများ လျှပ်စစ်စွမ်းအား ဝန်ကြီးဌာနလက်အောက်တွင် လျှပ်စစ်စွမ်းအား ဦးစီးဌာန၊ ရေအားလျှပ်စစ်စီမံရေး ဦးစီးဌာန၊ ရေအားလျှပ်စစ် အကောင်အထည်ဖော်ရေး ဦးစီးဌာန၊ ရေအားလျှပ်စစ်ဓာတ်အား ထုတ်လုပ်ရေးလုပ်ငန်း၊ မြန်မာ့လျှပ်စစ်ဓာတ်အားလုပ်ငန်း၊ လျှပ်စစ်ဓာတ်အားဖြန့်ဖြူးရေးလုပ်ငန်း၊ ရန်ကုန် လျှပ်စစ်ဓာတ်အား​ပေး​ရေး ကော်ပိုရေးရှင်းနှင့် မန္တလေးမြို့တော်လျှပ်စစ်ဓာတ်အားပေးရေးအဖွဲ့တို့ ပါဝင်သည်။
ဝန်ကြီးဌာန အကြီးအကဲများ ပြည်ထောင်စုဝန်ကြီးများ +ပြည်​ထောင်စုဝန်ကြီးများ (၂၀၁၂ - ယနေ့အထိ)စဉ်ပုံအမည်တာဝန်သက်တမ်းဒုတိယဝန်ကြီးသမ္မတဝန်ကြီးချုပ်အစိုးရရင်းမြစ်၁။
133x133pxဦးခင်မောင်စိုး၅ စက်တင်ဘာ ၂၀၁၂၃၀ မတ် ၂၀၁၆သိန်းစိန်ရာထူးမရှိ။
ဦးသိန်းစိန်အစိုးရဝန်ကြီးဌာနဖျက်သိမ်းခဲ့။
စဉ်ပုံအမည်တာဝန်သက်တမ်းဒုတိယဝန်ကြီးသမ္မတဝန်ကြီးချုပ်အစိုးရရင်းမြစ်၂။
100x100pxဦးသောင်းဟန်၂ ​မေ ၂၀၂၂ ၂ ဩဂုတ် ၂၀၂၃ဒေါက်တာအောင်ဇေယျမြင့်ဆွေ (ယာယီ)မင်းအောင်လှိုင်မင်းအောင်လှိုင်အစိုးရစွမ်းအင်ဝန်ကြီး အဖြစ် ပူးတွဲထမ်းဆောင်။
100x100pxဦးဉာဏ်ထွန်း၃ ဩဂုတ် ၂၀၂၃ - လက်ရှိ၃၁ ဇူလိုင် ၂၀၂၅ဦးအေးကျော် မြင့်ဆွေ (ယာယီ) မင်းအောင်လှိုင် (ယာယီ)မင်းအောင်လှိုင်မင်းအောင်လှိုင်အစိုးရ၃၁ ဇူလိုင် ၂၀၂၅ယနေ့အထိမင်းအောင်လှိုင် (ယာယီ)ညိုစောဦးညိုစောအစိုးရ ဒုတိယဝန်ကြီးများ +ဒုတိယဝန်ကြီးများ (၂၀၁၂ - ယနေ့အထိ)စဥ်ဒုတိယဝန်ကြီးတာဝန်ထမ်းဆောင်ခြင်းပြည်ထောင်စုဝန်ကြီးအစိုးရရင်းမြစ်ဝန်ကြီးဌာနဖျက်သိမ်းခဲ့။
စဥ်ဒုတိယဝန်ကြီးတာဝန်ထမ်းဆောင်ခြင်းပြည်ထောင်စုဝန်ကြီးအစိုးရရင်းမြစ်၁။
ဒေါက်တာ အောင်ဇေယျ၂ ​မေ ၂၀၂၂ ဧပြီ ၂၀၂၃ဦးသောင်းဟန်မင်းအောင်လှိုင်အစိုးရ၂။
ဦးအေးကျော်၂၀၂၃၃၁ ဇူလိုင် ၂၀၂၅ဦးဉာဏ်ထွန်း၃၁ ဇူလိုင် ၂၀၂၅ယနေ့အထိဦးညိုစောအစိုးရ အခြားဖတ်ရှုရန် ပြည်ထောင်စုအစိုးရအဖွဲ့ မှတ်စု ကိုးကား ပြင်ပလင့်ခ်များ Official website ကဏ္ဍ:မြန်မာနိုင်ငံ၏ ဝန်ကြီးဌာနများ။
ဦးဝဏ္ဏမောင်လွင် (၃၀ မေ ၁၉၅၂ မွေးဖွား) သည် နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်တစ်ဦးဖြစ် သည်။
သူသည် နိုင်ငံခြားရေး ဝန်ကြီးဌာန၏ ၂၄ ဦးမြောက် နှင့် ၂၆ ဦးမြောက် နိုင်ငံခြားရေးဝန်ကြီးလည်းဖြစ်ခဲ့သည်။
ပထမအကြိမ်အနေဖြင့် ၂၀၁၁ ခုနှစ် မတ်လမှ ၂၀၁၆ ခုနှစ် မတ်လ ၃၀ ရက်နေ့အထိ တာဝန်ယူခဲ့ပြီး၊ ဒုတိယအကြိမ်အဖြစ် ၂၀၂၁ ခုနှစ် အာဏာသိမ်းပြီးနောက် တပ်မတော်ကာကွယ်ရေးဦးစီးချုပ်ရုံး၏ အမိန့်အမှတ် (၆/၂၀၂၁) ဖြင့် နိုင်ငံခြားရေးဝန်ကြီးအဖြစ် ခန့်အပ်ခံရကာ ၂၀၂၃ ခုနှစ် ဖေဖော်ဝါရီလ ၁ ရက်နေ့အထိ ထမ်းဆောင်ခဲ့သည်။
ထို့နောက်၊ ၂၀၂၃ ခုနှစ်၊ ဖေဖော်ဝါရီလ ၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီ၏ အမိန့်အမှတ် ၅/၂၀၂၃ ဖြင့် စစ်ကောင်စီအဖွဲ့ဝင် ဖြစ်လာခဲ့သည်။
အစောပိုင်းဘဝ ဦးဝဏ္ဏမောင်လွင်ကို မွန်ပြည်နယ်၊ သထုံမြို့တွင် မွေးဖွားသည်။
ဖခင်ဖြစ်သူ ဒုတိယဗိုလ်မှူးကြီး မောင်လွင်သည် မြန်မာ့ဆိုရှယ်လစ်လမ်းစဉ်ပါတီခေတ်တွင် နိုင်ငံခြားရေးဝန်ကြီးအဖြစ် ၁၉၆၉ ခုနှစ်မှ ၁၉၇၀ အထိ တာဝန်ထမ်းဆောင်ခဲ့သည်။
သူသည် ၁၉၇၁ ခုနှစ်တွင် စစ်တက္ကသိုလ် အပတ်စဉ် ၁၆ ကို တက်ရောက်ရာ စာပေထူးချွန်ဆု (ဝိဇ္ဇာ) ရသည်။
စစ်မှုထမ်းခြင်း ၁၉၇၁ ခုနှစ်မှ ၁၉၉၈ ခုနှစ်အထိ တပ်မတော်တွင် ကျင်လည်သည်။
ဒညင်းကုန်းရှိ အမှတ်(၆)ခြေလျင်တပ်ရင်း၌ တပ်ခွဲမှူး ဗိုလ်ကြီး၊ ကာကွယ်ရေးဦးစီးချုပ်ရုံး(ကြည်း) ရှိ သုတေသနဌာန၌ သုတေသနအရာရှိ၊ နမ့်ဆန်းရှိ အမှတ်(၆၆)ခြေလျင်တပ်ရင်း၌ ဒုတပ်ရင်းမှူး ဗိုလ်မှူး ရာထူးများ ထမ်းဆောင်ဖူးသည်။
သံအမတ်ကြီးဘဝ ၂၀၀၀ ပြည့်တွင် သံတမန်လောကသို့ ရောက်လာသည်။
၁၉၉၈ ခုနစ် ဇူလိုင်လမှ ၂၀၀၀ ခုနှစ် စက်တင်ဘာလအထိ နယ်စပ်ရေးရာ ဝန်ကြီးဌာနတွင် တာဝန်ထမ်းဆောင်ခဲ့သည်။
၂၀၀၀ ခုနှစ်မှ ၂၀၀၁ ခုနှစ်အထိ အစ္စရေးနိုင်ငံဆိုင်ရာ မြန်မာသံအမတ်ကြီး၊ ၂၀၀၁ ခုနှစ်မှ ၂၀၀၄ ခုနှစ်အထိ ပြင်သစ်နိုင်ငံဆိုင်ရာ မြန်မာသံအမတ်ကြီး၊ ၂၀၀၄ ခုနှစ်မှ ၂၀၀၇ ခုနှစ်အထိ ဘယ်လ်ဂျီယမ်နိုင်ငံနှင့် ဥရောပသမဂ္ဂ၊ ၂၀၀၇ ခုနှစ်မှ ၂၀၁၁ ခုနှစ်အထိ ကုလသမဂ္ဂ အမြဲတမ်းဌာနေကိုယ်စားလှယ်အဖြစ် ဆွစ်ဇာလန်နိုင်ငံ၊ ဂျီနီဗာမြို့များတွင် အသီးသီး တာဝန်ထမ်းဆောင်ခဲ့သည်။
နိုင်ငံရေးဘဝ ၂၀၁၁ ခုနှစ်တွင် ဦးသိန်းစိန်အစိုးရတက်လာချိန်တွင် သူသည် နိုင်ငံခြားရေးဝန်ကြီး ဖြစ်လာခဲ့သည်။
နောက်ပိုင်းတွင် ပြည်ခိုင်ဖြိုးပါတီ၏ ဗဟိုအလုပ်အမှုဆောင်အဖွဲ့ဝင် ဖြစ်လာကာ ၂၀၂၀ ရွေးကောက်ပွဲတွင် သမ္မတဟောင်း ဦးသိန်းစိန် အနိုင်ရခဲ့ဖူးသည့် ဇမ္ဗူသီရိမဲဆန္ဒနယ်မှ ပြည်သူ့လွှတ်တော် ကိုယ်စားလှယ်လောင်းအဖြစ် ဝင်ရောက်ယှဉ်ပြိုင်ခဲ့သည်။
ရွေးကောက်ပွဲတွင် ၁၃၀၆၇မဲသာ ရရှိခဲ့ပြီး အဓိကပြိုင်ဖက်ဖြစ်သူ အမျိုးသားဒီမိုကရေစီအဖွဲ့ချုပ် ကိုယ်စားလှယ်လောင်း ဦးကျော်ထွေးအား ရှုံးနိမ့်ခဲ့သည်။
၂၀၂၁ စစ်အာဏာသိမ်းမှုဖြစ်ပွားပြီးနောက်တွင် အာဏာသိမ်းစစ်ခေါင်းဆောင်မှ နိုင်ငံခြားရေး ဝန်ကြီးအဖြစ် ခန့်အပ်ခဲ့သည်။
နိုင်ငံခြားရေးဝန်ကြီး ဖြစ်လာပြီးနောက် ပထမဆုံး နိုင်ငံခြား ခရီးစဉ်အဖြစ် ၂၀၂၁ ခုနှစ် ဖေဖော်ဝါရီလ ၂၄ရက်နေ့တွင် ထိုင်းနိုင်ငံသို့ သွားရောက်ကာ ထိုင်းနိုင်ငံခြားရေးဝန်ကြီး ဒွန်ပရာမု၊ အင်ဒိုနီးရှား နိုင်ငံခြားရေးဝန်ကြီး ရတ်နို မာဆုဒီ တို့ဖြင့် တိတ်တဆိတ် အလွတ်သဘော သွားရောက် တွေ့ဆုံခဲ့သည်။
ထို့အပြင် ထိုင်းနိုင်ငံ ဝန်ကြီးချုပ် ပရာယွတ်ချန်အိုချာ နှင့်လည်း ဒွန်မောင်းလေဆိပ်တွင် တွေ့ဆုံခဲ့သည်။
ဤတွေ့ဆုံမှုများအား ပြည်တွင်းပြည်ပမီဒီယာများက ပြင်းပြင်းထန်ထန်ဝေဖန်ခဲ့ကြသည်။
၂၀၂၃ ခုနှစ်၊ ဖေဖော်ဝါရီလ ၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို အမိန့်အမှတ် ၅/၂၀၂၃ ဖြင့် ပြင်ဆင်ဖွဲ့စည်းလိုက်ရာ နိုင်ငံခြားရေးဝန်ကြီး ရာထူးကနေ အနားပေးခံရပြီး၊ စကစ ကောင်စီဝင် ဖြစ်လာသည်။
နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီရုံး၏ အမိန့်အမှတ် ၁၀/၂၀၂၅ ဖြင့် ယခင်နစက ကောင်စီဝင်များနှင့် နစက ဗဟိုအကြံပေးအဖွဲ့ဝင်များကို ကာလုံဗဟိုအကြံပေးအဖွဲ့သစ်တွင် တာဝန်ပေးခံရသည်။
ဂုဏ်ပြုခံရခြင်း ၂၀၂၅ ခုနှစ်၊ မတ်လ ၂ ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၄၇/၂၀၂၅ အားဖြင့် ပြည်ထောင်စုစည်သူသင်္ဂဟဘွဲ့ဖြစ်သော “စည်သူဘွဲ့” ကို နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ချီးမြှင့်အပ်နှံခဲ့သည်။
ဦးကျော်တင့်ဆွေ (၁၉ မတ် ၁၉၄၅ မွေးဖွား) သည် မြန်မာနိုင်ငံသား သံတမန်ဖြစ်ပြီး မြန်မာနိုင်ငံ အမျိုးသား လူ့အခွင့်အရေးကော်မရှင်တွင် ဒုတိယဥက္ကဋ္ဌအဖြစ် တာဝန်ထမ်းဆောင်ခဲ့သည်။
၂၀၀၁ ခုနှစ်မှ ၂၀၁၀ ခုနှစ်အထိ ကုလသမဂ္ဂသို့ မြန်မာနိုင်ငံ သံအမတ်အဖြစ် တာဝန်ထမ်းဆောင်ခဲ့သည်။
၁၉၆၈ ခုနှစ်တွင် နိုင်ငံခြားရေး ဝန်ကြီးဌာနတွင် စတင် အလုပ်လုပ်ခဲ့သည်။
သူသည် ရန်ကုန်တက္ကသိုလ်မှ ဘွဲ့ရရှိခဲ့သူ ဖြစ်သည်။
ဦးကျော်တင့်ဆွေအား နိုင်ငံတော် အတိုင်ပင်ခံပုဂ္ဂိုလ်ဆိုင်ရာ ဝန်ကြီးဌာန၏ ဝန်ကြီးအဖြစ် ၂၀၁၆ မေလ ၁၇ ရက်နေ့တွင် ပြည်ထောင်စုလွှတ်တော်မှ အတည်ပြု ခန့်အပ်ခဲ့သည်။
၂၀၂၁ခုနှစ် စစ်အာဏာသိမ်းမှုတွင် ဖမ်းဆီးထိန်းသိမ်းခြင်း ခံခဲ့ရသည်။
၂၀၂၂ခုနှစ် နိုဝင်ဘာ ၁၇ရက် တွင် နိုင်ငံတော်စီမံအုပ်ချုပ်ရေးကောင်စီ က ၎င်းအား လွတ်ငြိမ်းချမ်းသာခွင့်ဖြင့် ပြန်လွတ်ပေးသည်။
https://www.bbc.com/burmese/articles/cydmyr1z8yno ကိုးကား Category:မြန်မာ သံအမတ်ကြီးများ Category:မြန်မာနိုင်ငံ ဝန်ကြီးများ။
ဆယ်ဟွန်း (세훈) ဟု လူသိများသော အိုဆယ်ဟွန်း (ဧပြီလ ၁၂၊ ၁၉၉၄ ဖွား ) သည် တောင်ကိုရီးယား အဆိုတော်၊ dancer၊ သရုပ်ဆောင်တစ်ဦး ဖြစ်သည်။
သူသည် တောင်ကိုရီးယား-တရုတ် ယောက်ျားလေးအဆိုတော်အဖွဲ့ EXO နှင့် ၎င်းအဖွဲ့ငယ် EXO-Kမှ အဖွဲ့ဝင်တစ်ဦးဖြစ်သည်။
အစောပိုင်းဘဝ ဆယ်ဟွန်းကို ဂျောင်နမ်းဂူ၊ ဆိုးလ်မြို့၊ ကိုရီးယားသမ္မတနိုင်ငံတွင် မွေးဖွားခဲ့သည်။
သူသည် ၂၀၁၃ ခုနှစ် ဖေဖော်ဝါရီတွင် အနုပညာအထက်တန်းကျောင်းမှ အောင်မြင်ခဲ့သည်။
သူ၏ ဘွဲ့ယူရာတွင် အခြားသော EXO အဖွဲ့ဝင် ၁၁ ဦးတက်ရောက်ခဲ့သည်။
ဆယ်ဟွန်းတွင် သူ့ထက် အသက်သုံးနှစ်ကြီးသူ အစ်ကိုတစ်ဦး ရှိသည်။
ဦးဉာဏ်ဝင်း (၂၂ ဇန်နဝါရီ ၁၉၅၃ မွေးဖွား) သည် ပဲခူးတိုင်းဒေသကြီး၏ ဝန်ကြီးချုပ်အဖြစ် တာဝန်ထမ်းဆောင်ခဲ့သူ ဖြစ်သည်။
၂၀၁၀ အထွေထွေ ရွေးကောက်ပွဲတွင် ဇီးကုန်းမြို့နယ် မဲဆန္ဒနယ်မှ ပါဝင်ယှဉ်ပြိုင်ခဲ့ကာ တိုင်းဒေသကြီးလွှတ်တော် ကိုယ်စားလှယ်အဖြစ် ရွေးကောက်ခံရသည်။
၂၀၁၁ ခုနှစ် မတ်လ ၃၀ ရက်နေ့တွင် ပဲခူးတိုင်းဒေသကြီး ဝန်ကြီးချုပ်အဖြစ် ခန့်အပ်ခံခဲ့ရသည်။
ရွေးကောက်ပွဲမတိုင်မီက သူသည် မြန်မာနိုင်ငံ နိုင်ငံခြားရေး ဝန်ကြီးဌာန၏ ၁၈ ဦးမြောက် နိုင်ငံခြားရေးဝန်ကြီးအဖြစ် ၂၀၀၄ ခုနှစ် စက်တင်ဘာ ၁၈ ရက်နေ့တွင် စတင်တာဝန်ထမ်းဆောင်ခဲ့သည်။
သူသည် တပ်မတော်တွင် ဗိုလ်ချုပ်အဆင့်ဖြင့် စစ်မှုထမ်းခဲ့သည်။
တပ်မတော်လေ့ကျင့်ရေး ဒုတိယအရာရှိချုပ်အဖြစ် တာဝန်ထမ်းဆောင်ခဲ့သည်။
သူသည် စစ်တက္ကသိုလ် အပတ်စဉ် ၁၈ မှ ဘွဲ့ရရှိခဲ့သည်။
ဇနီးဖြစ်သူမှာ ဒေါ်မြင့်မြင့်စိုး ဖြစ်သည်။
ဦးဉာဏ်ဝင်း သည် မြန်မာနိုင်ငံသား နိုင်ငံရေးသမားနှင့် ဒေါ်အောင်ဆန်းစုကြည်၏ ရှေ့နေဖြစ်သည်။
ဦးဉာဏ်ဝင်းသည် အမျိုးသားဒီမိုကရေစီအဖွဲ့ချုပ်၏ ဗဟိုအလုပ်အမှုဆောင် ကော်မတီအဖွဲ့ဝင်နှင့် ပါတီ၏ ပြောရေးဆိုခွင့်ရှိသူ တစ်ဦးလည်း ဖြစ်သည်။
သူသည် ပါတီ၏ ဥပေဒေရေးရာ အကြံပေးအဖြစ် တာဝန်ယူခဲ့သည်။
၁၉၉၀ အထွေထွေ ရွေးကောက်ပွဲတွင် မွန်ပြည်နယ် ပေါင်မြို့နယ် မဲဆန္ဒနယ် ၁ မှ ဝင်ရောက်ယှဉ်ပြိုင်ခဲ့ရာ မဲအရေအတွက် ၂၀,၀၃၂ ဖြင့် ပြည်သူ့လွှတ်တော် ကိုယ်စားလှယ်အဖြစ် အနိုင်ရခဲ့သည်။
ဦးဉာဏ်ဝင်းကို ၁၉၄၂ ခုနှစ် နိုဝင်ဘာလ ၂၀ ရက်နေ့တွင် ဦးချင်းဖေနှင့် ဒေါ်ရီတို့မှ မွန်ပြည်နယ်၊ ကျိုက္ခမီမြို့၌ မွေးဖွားခဲ့သည်။
ရန်ကုန်တက္ကသိုလ်မှ ဥပဒေဘွဲ့ရရှိခဲ့ပြီးနောက် ၁၉၇၀ မှ ၁၉၇၃ အထိ ဗဟိုတရားရုံးချုပ် ရှေ့နေအဖြစ် လုပ်ကိုင်ခဲ့သည်။
ထို့နောက် အစိုးရရှေ့နေအဖြစ် အငြိမ်းစားယူချိန် ၁၉၈၈ ခုနှစ် နိုဝင်ဘာအထိ လုပ်ကိုင်ခဲ့သည်။
ဘဝနိဂုံး ၂၀၂၁ စစ်အာဏာသိမ်းမှုအတွင်း ဖမ်းဆီးထိန်းသိမ်းခံထားရသော အမျိုးသားဒီမိုကရေစီအဖွဲ့ချုပ် (NLD) ဗဟိုအလုပ်အမှုဆောင် ဦးဉာဏ်ဝင်းသည် ဇူလိုင်လ ၂၀ရက်နေ့ နံနက် ၉ နာရီကျော်တွင် ရန်ကုန်ပြည်သူ့ဆေးရုံကြီးတွင် ကိုဗစ်ရောဂါကူးစက်ခံရပြီး ကွယ်လွန်သည်။
ဦးဉာဏ်ဝင်းသည် ဆီးကြိတ်ရောဂါ အခံရှိပြီး ၊ ကိုဗစ်ရောဂါကူးစက်ခံရပြီး ဇူလိုင် ၁၁ ရက်နေ့မှစတင်ကာ အင်းစိန်ထောင်မှ ရန်ကုန်ပြည်သူ့ဆေးရုံကြီးသို့ လွှဲပြောင်းကုသပြီးနောက် ၉ ရက်အကြာတွင် ကွယ်လွန်သည်။
စစ်တွေလေဆိပ်သည် မြန်မာနိုင်ငံ၊ ရခိုင်ပြည်နယ် စစ်တွေမြို့နယ်တွင် တည်ရှိသည်။
ဒုတိယကမ္ဘာစစ်အတွင်းက စစ်တပ်လေယာဉ်ကွင်းအဖြစ် အသုံးပြုခဲ့သည်။
၁၉၄၇ ခုနှစ်တွင် အပြည်ပြည်ဆိုင်ရာ လေကြောင်း ကုမ္ပဏီ လီမိတက်၊ လေကြောင်း ဌာနသို့ လွှဲပြောင်းခဲ့သည်။
၁၉၆၀ ခုနှစ်တွင် လေယာဉ်ပြေးလမ်းကို အရှည် ၆၀၀၀ နှင့် အကျယ် ၁၄၀ ပေအထိ တိုးချဲ့ခဲ့သည်။
လေဆိပ်အဆောက်အဦးကို အကျယ် ပေ ၁၂၀ မှ အကျယ် ၂၂၀ အထိ တိုးချဲ့ခဲ့ပြီး ၂၀၀၂ ခုနှစ် မတ်လ ၂၂ ရက်နေ့တွင် ဖွင့်လှစ်ခဲ့သည်။
အက်ဖ်-၂၈ လေယာဉ်များ ဆင်းသက်နိုင်ရင် လေယာဉ်ပြေးလမ်းကို ၄ လက်မထု ကွန်ကရစ် လေခြင်း၊ လေယာဉ်သွားရာလမ်း ၅၂၅ x ၇၅ ပေ ကို ၂၀၀၉ ခုနှစ် မေလ ၂၀ ရက်နေ့တွင် ဖွင့်လှစ်ခဲ့သည်။
ညအခါ လေယာဉ်အဆင်းအသက်များ ပြုလုပ်နိုင်ရန်အတွက် ညအချိန် လေကြောင်းအချက်ပြစနစ်တွေကို တပ်ဆင်ထားသည်။
၂၀၁၀-၂၀၁၁ ခုနှစ်တွင် ခရီးသည် ၉၀၀၀၀ ကျော်ကို ဝန်ဆောင်မှုပေးခဲ့သည်။
နှစ်စဉ် ခရီးသည် ၁၅၀၀၀၀ကို ဝန်ဆောင်မှုပေးနိုင်ရန် မျှော်မှန်းထားရှိသည်။
http://www.mrtv3.net.mm/newpaper/99newsn.pdf Page 9 Column 3 လေကြောင်းလိုင်းများနှင့်ပျံသန်းရာမြို့များ ကိုးကား Category:မြန်မာနိုင်ငံရှိ လေဆိပ်များ Category:ရခိုင်ပြည်နယ်။
Nintendocore (Nitendo rock, video rock နှင့် nerdcore ဟုလည်း သိကြသည်) သည် ဂီတအမျိုးအစားတစ်မျိုးဖြစ်ပြီး chiptune နှင့် video game ဂီတနှင့် modern rock ၏ aggressive style ကို ရောနှောထားခြင်းဖြစ်သည်။
Horse the Band, The Advantage နှင့် mini bosses တို့ တီထွင်ခဲ့သည်။
nitendocore သည် hardcore punk နှင့် heavy metal တို့၏ အမျိုးမျိုးသော ပုံစံများမှ ပေါ်ထွက်လာခဲ့သည်။
ဝိသေသလက္ခဏာများ Nitendocore သည် electric guitar, drum kit နှင့် synthesizer, Chiptunes, 8-bit sounds တို့ကို အသုံးပြုထားသည်။
၎င်းသည် အမျိုးမျိုးသော ဂီတပုံစံများမှ စတင်ခဲ့သည်။
hardcore punk, post-hardcore, melodic metalcore နှင့် heavy metal တို့ပါဝင်သည်။
electro, noise rock, post-rock နှင့် screamo တို့လည်း လွှမ်းမိုးခဲ့သည်။
Horse the Band သည် metalcore, heavy metal, thrash metal နှင့် post-hardcore တို့ကို ပေါင်းစပ်ခဲ့သည်။
Horse the Band၏ တတိယမြောက် albm “The Mechanicla Hand မှ the Black Hole သည် Nitendocore ၏ နမူနာပုံစံတစ်ခု ဖြစ်သည်။
စူးရှသောအဆိုပုံစံများ ကြီးမားလေးလံသော Nitendo riff များနှင့် များပြားစွာသော game များမှ sound effect များဖြင့် ထူးခြားသည်။
Ma the Band သည် Electro နှင့် dance punk ပုံစံများပါဝင်သည်။
Minibosses တီးဝိုင်းသည် Kyuss ကို အဆိုပြုထားပြီး heavy metal riff များပါဝင်သည်။
The Advantage သည် noise rock နှင့် post-rock ပုံစံများ ပါဝင်သည်။
The Deprecuation Guild သည် indie တီးဝိုင်းဖြစ်ပြီး 8-bit sounds, video game ဂီတနှင့် Shoegazing မှ အစိတ်အပိုင်းများပါဝင်သည်။
Nintedocore အုပ်စုများသည် Nitendo game များမှာ အသံများကို တုပရန်သီးခြားတူရိယာ များကို အသုံးပြုကြသည်။
သမိုင်းကြောင်းနှင့်အမှတ်ရစရာ အနုပညာရှင်များ (၁၉၉၀အစောပိုင်းမှ မျက်မှောက်ခေတ်) Video game ဂီတသည် Chiptune နှင့် brit pop ကဲ့သို့ အမျိုးအစားများထဲတွင် အစောဆုံးစတင်ခဲ့သည်။
video game သီချင်း cover အတွက် ပထမဆုံးလူသိများသော တီးဝိုင်းမှာ female indie rock အုပ်စု Autoclave ဖြစ်ပြီး သူတို့၏ ၁၉၉၁ self-titled album တွင် videogame Paperboy အတွက် cover သီဆိုထားသည့် သီချင်းပါဝင်သည်။
ဒုတိယမြောက်လူသိများသော video game သီချင်း cover သီဆိုခဲ့သည့် တီးဝိုင်းမှာ Mr.Bungle ဖြစ်ပြီး Super Mario Bros အတွက် cover သီဆိုခဲ့သည်။
ဤသီချင်းကို သူတို့၏ ၁၉၉၁ ပွဲဦးထွက် album အတွက် video games မှ အသံများ နမူနာယူခဲ့သည်။
Nitendocore ဟုသော ဝေါဟာရသည် metalcore အုပ်စု Horse the Band ကြောင့် စတင်ခဲ့သည်။
ယခုတွင်ဤအုပ်စုသည် studio album ၅ခုထွက်ရှိခဲ့ပြီး Nintendocore ပုံစံဖြင့် ဖန်တီးထားသည်။
အခြား Nintendocore တီထွင်သူမှာ The Advantage ဖြစ်သည်။
The New York Times မဂ္ဂဇင်းမှ ထိုအုပ်စုကို video game ဂီတ mainstream modern ဂီတ spotlight အဖြစ် ယူဆောင်ခဲ့သည့် အုပ်စုများမှ တစ်ခုဖြစ်သည်ဟု ချီးမွန်းခဲ့သည်။
The Advantage သည် instrumental rock တီးဝိုင်းဖြစ်ပြီး Nevada Union High School မှ ကျောင်းသားနှစ်ဦး တည်ထောင်ခဲ့ခြင်း ဖြစ်သည်။
ဤအုပ်စုသည် Nintendo console games မှ ဂီတကို တီးခတ်ခဲ့သည်။
video game sound track များကို rock cover versions ဖြင့်ဖန်တီးထားခြင်းဖြစ်သည်။
သူတို့သည် ထိုဂီတပုံစံကို Nintendocore ဟု အမည်ပေးခဲ့သည်။
Minibosses တီးဝိုင်းသည်လည်း nintendocore အမျိုးအစားမှ တစ်ခုဖြစ်သည်။
Contra, Double Dragon, Excitebike များနှင့် အခြား video game အတွက် cover များဖန်တီးခဲ့သည်။
အာရီးဇိုးနား၊ ဖွန်းနစ်(စ်) မှ တီးဝိုင်းဖြစ်ပြီး Nintendo rock ကိုယ်စားပြုသော အုပ်စုများမှတစ်ခုဖြစ်သည်။
များပြားစွာသော video game များခင်းကျင်းပြသရာတွင် ဖျော်ဖြေခဲ့သည်။
Minibosses တီးဝိုင်းသည်လည်း The NESkimos ကဲ့သို့ Nintendocore လုပ်ငန်းလုပ်ကိုင်သူဖြစ်သည်။
The Depreciation Guild တီးဝိုင်း၏ ၂၀၀၇ခုနှစ်ပွဲဦးထွက် album In Her Gentle Jaws သည် Nintendocore ဖြစ်သည်ဟု Pitchfork Media မှ ရည်ညွန်းခဲ့သည်။
ထို albumမှ track များသည် Nintendo Entertainment System ဖြစ်ပေါ်လာခြင်းသည် ဖြစ်နိုင်ဖွယ်ရှိသည်ဟု ဆိုသည်။
အမျိုးအစားကို ကိုယ်စားပြုသော အခြားတီးဝိုင်းများမှာ Math the Band, Karate High School, The Megas, The Octopus Project, An Albatross, Rolo Tomassi, Crystal Castles, Powerglove နှင့် Hella တို့ဖြစ်သည်။
Sky Eats Airplane တီးဝိုင်းသည် ကနေဒါမဂ္ဂဇင်း Exclaim သည် ဤlabel ကိုငြင်းဆိုခဲ့သော်လည်း ဤအမျိုးအစားအောက်တွင် ရှိသည်ဟု တံဆိပ်ကပ်ခဲ့သည်။
Paisley Underground သည် Alternative Rock ၏အစောပိုင်းမျိုးခွဲတစ်မျိုးဖြစ်သည်။
လော့စ်အိန်ဂျယ်လိစ်မြို့၊ ကယ်လီဖိုးနီးယားပြည်နယ် မှစတင်ခဲ့သည်။
၁၉၈၀ရာစု အလယ်တွင် အကျော်ကြားဆုံးဖြစ်လာခဲ့သည်။
Paisley Underground တီးဝိုင်းများကို psychedia နှင့်ပေါင်းစပ်ထားသည်။
Vocal ဟာမိုနီများ နှင့် ဂီတသည် folk rock style ထဲတွင် အပြန်အလှန်သက်ရောက်နေသည်။
သို့သော် ၁၉၆၀s west coast pop နှင့် garage rock တို့ကို ကိုးကားထားသည်။
ဤဝေါဟာရ Paisley Underground မှ ၁၉၈၂ နောက်ပိုင်းတွင် စတင်ခဲ့သည်။
The Dream Syndicate (alternative rock band) သည် Crazy Horse ဆီသို့လမ်းကြောင်းဖြစ်စေသည်။
The Three O'clock တီးဝိုင်းသည် Bee Gees အပေါ်အကြွေးတင်ခဲ့သည်။
The Monkee တို့ပါဝင်သည်။
၁၉၇၀ တီးဝိုင်း Big Star တီး၏ September Gurls ၏ သီချင်းသည် The Bangles တီးဝိုင်းသည် cover ပြန်ဆိုထားသည်။
Britain တီးဝိုင်းဖြစ်သည်။
Soft boys တို့လည်းပါဝင်ခဲ့သည်။
Paisley Underground တွင် punk rock သည် ရှေ့ကျသည်။
Paisley Underground တီးဝိုင်းများသည် မကြာခဏသ တ်မှတ်ကြေညာကြသည်။
ပတ်ဝန်းကျင်များနှင့် ဝင်ဆံ့စေမှုနှင့် ပူးပေါင်းဆောင်ရွက်ကြသည်။
Rain Parade, The Bongles, The Dream Syndicateနှင့် The Three O’ clock တို့သည် Rainy Day သို့အတူတကွ ပေါင်းစပ်ခဲ့သည်။
The Velvet Underground, Buffalo Springfield, Bob Dylan The Beach Boys Big Star Jimi Hendrix The Who ဖြင့် cover versions သီချင်းများပေါင်းစပ်ထားသော eponymous album များထွက်လာခဲ့သည်။
The Dream Syndicate မှ Steve Wym နှင့် Green on Red မှ Dan Stuart တို့ပြုလုပ်ထားသော The Lost Weekend (A&M, ၁၉၈၅) Long Ryders ၏အဖွဲ့ဝင်များဖြင့် ပြန်လာခဲ့သည်။
အုပ်စုများသည် major labels အနားဆုံး album တစ်ခုထွက်လာခဲ့သော်လည်း လှုပ်ရှားမှုထဲမှ ဖြစ်ပေါ်လာသော လူကြိုက်မှုများသောတီးဝိုင်း The Bangles, ထုထည်ကြီးမားသော mainstream အောင်မြင်မှုများ ရရှိခဲ့သည်။
Mazzy Star, ဤ အမျိုးအစားနှင့်အတူ အောင်မြင်မှုသော တီးဝိုင်း Opa တီးဝိုင်းမှ ပြောင်းလဲခဲ့သည်။
The Paisley Underground sound များသည် Prince (musician) အပေါ်လွှမ်းမိုးခဲ့သည်။
သူ၏ ၁၉၈၅ album Around the World in a Day သည် (psychedelic sound သူ၏ အရင်(or) အနာဂတ်အလုပ်ထက်ဆန်ခဲ့သည်။
သို့သော် သူ၏လှုပ်ရှားမှုပြီးနောက် သူ၏ record label (Paisley Park Records) ဟုနာမည်ပေးခဲ့သည်။
the three O’ Clock ကို သူ၏ label ကို ပြောင်းလဲခဲ့သည်။
နောက်ထပ်ဖြည့်စွက်ချက်အနေနဲ့ Los Angeles Sacramento Davis ဧရိယာသည် Paisley Underground တီးဝိုင်းများ၏တည်ရှိနေရာ ကိုးကားခြင်းခံခဲ့ရသည်။
အများစု Los Angeles သို့ရွေ့လျားခဲ့သည်။
Davis တီးဝိုင်း ၁၉၇၉-၈၁ သည် two KDVS DJs ဖြင့် ဦးဆောင်ခဲ့သည်။
(guitarist Steve Wynn နှင့် ဘေ့စ်ဂီတာသမား Kendra Smith) နှင့်အတူ True West (တီးဝိုင်း)မှ 2nd guitar နှင့် drum သမား Gavin Blair တို့ဖြစ်သည်။
Steve နှင့် Kendra တို့သည် LAမှ ခွဲထွက်လာခဲ့ပြီး Dream Syndicate တည်ထောင်ခဲ့သည်။
ဤ fantastic တီးဝိုင်းသည် the Velvet Underground, Quicksilve Messenger Service နှင့် energy of punk နှင့် ပေါင်းစပ်ခဲ့သည်။
ဂီတပညာရှင်အပေါင်းအပေါ်လွှမ်းခြုံခဲ့သည်။
pro မှ forma p-rock သို့ ပြောင်းရွေ့ခဲ့သည်။
သို့သော် ပြင်းပြခြင်းကို ထိန်းသိမ်းထားသည်။
Pagan rock သည် Neopagn နှင့် ဂမ္ဘီရပညာရိုးရာဓလေ့ကို အ​ခြေခံ၍ဖန်တီးထားခြင်းဖြစ်သည်။
၂၀ ရာစုနောက်ပိုင်းတွင် ပေါ်ပေါက်လာခဲ့သည်။
pagan rock မှ တီးဝိုင်းများသည် pagan နှင့် ဂမ္ဘီရပုံရိပ်များကို အသုံးပြုထားခြင်းဖြစ်သည်။
ဝိသေသလက္ခဏာများ Pagn rockဟူသော ဝေါဟာရသည် New Age ဂီတနှင့် Neopagan အဖြစ်အပျက်များ ရိုးရာဓလေ့ folk ဂီတကွဲပြားသော အမျိုးအစားဖြစ်သည်။
တီးဝိုင်းများသည် rock and roll ပုံစံပေါင်းစပ်၍ လွတ်လွတ်လပ်လပ်အမျိုးအစားသတ်မှတ်နေစဉ်တွင် gothic rock, medieval ဂီတများလှုံဆော်သော တီးဝိုင်းများကို တွေ့နိုင်သည်။
traditional folk music, celtic music,neofolk နှင့် neo-classical, darkwave, ethereal, ambient, industrial နှင့် experimental ဂီတများမှ အစိတ်အပိုင်းများကို ပေါင်းစပ်ထားသည်ကို တွေ့ရသည်။
Pagan rock သည် Christian rockကဲ့သို့ ခက်ခဲရှုပ်ထွေးသော ပြဿနာများကို တွေ့ရသည်။
Inkubus နှင့် The Moon and the Nightspirit တို့ပါဝင်သည်။
သမိုင်းကြောင်း Pagan rock သည် modern ဂီတ၏စိတ်ကူးသစ်များနှင့်ဖန်တီးထားသည်။
ရှေးကျသော ဂမ္ဘီရ စွက်ဖက်မှုများနှင့်မတူဘဲ ၁၉၆၀နှင့် ၁၉၇၀ အစောပိုင်းrock တီးဝိုင်းများ၏ကြိုးစားအားထုတ်ထားသော romantic pre-christro အဖြစ်အပျက်ပါရှိသည်။
ထူးခြားသော အနုပညာရှင်များမှာ Led Zeppelin၊ Black Sabbathနှင့် Donovan တို့ဖြစ်သည်။
ထိုအနုပညာရှင်များသည် Neopagan ဘာသာသို့ ဆောင်ရွက်ထောက်ခံသူများဖြစ်သည်။
ဖွင့်ထားသော Neopagan စာသားများ၊ ဂမ္ဘီရပညာရနှင့် post-punk ၏တိုက်တွန်းလှုံ့ဆော်ချက်ကို ရောနှောထားခြင်းသည် ကွဲပြားသောတီးဝိုင်းများကို လှုံ့ဆော်ရန်အတွင်း အကျိုးဖြစ်ထွန်းလိမ့်မည်။
၁၉၈၀မနက်ပိုင်းမှ ရှေ့သို့ ဆက်ခဲ့သည်။
ဗြိတိန် gothic rock တီးဝိုင်း incubus Sukkubus သည် pagan rock တံဆိပ်ထားသော တီးဝိုင်းများမှ တစ်ခုဖြစ်သည်။
၁၉၈၉တွင် တည်ထောင်ခဲ့ခြင်းဖြစ်သည်။
သူတို့၏သီချင်းများသည် pagan အဖြစ်အပျက်များနှင့် ပုံရိပ်များကို အသုံးပြုထားသည်။
Inkubus Sukkubus ပေါ်ထွက်လာပြီးကတည်းက gothic rock နှင့် darkwave တီးဝိုင်းများသည် Neopagan အဖွဲ့ဝင်များနှင့် စာသားများအတူ ပေါ်ထွက်လာခဲ့သည်။
Sadcore သည် ဂီတသတင်းစာဆရာများ alternative rock ၏ ထူးခြားသွင်လက္ခဏာကို ခြောက်ကပ်သောစာသားများကို ဥပမာအဖြစ် တစ်ခါတစ်ခါ ဖော်ပြရာ၌ အသုံးပြုသော မျိုးခွဲတစ်မျိုးဖြစ်သည်။
downbeat melody များနှင့် slow tempo များပါဝင်သည်။
အသုံးအနှုန်းသည် ဥပမာအားဖြင့် suffixcore ကို အသုံးပြုထားသည်။
လွတ်လွတ်လပ်လပ် အဓိပ္ပါယ်သတ်မှတ်ထားပြီး ရွေ့လျားမှု(သို့) ဖြစ်ရပ်ကို မဖော်ပြချေ။
၎င်းသည် Allmusic မှအမျိုးအစားခွဲခြားထားခြင်းဖြစ်သည်။
sadcore သည် slowcore၏အနက်တူသံကွဲစကားဖြစ်သည်။
LA Weekly က Charlyn Marshall (Cat Power) ကို Queen of sadcore ဟု ခေါ်ခဲ့သည်။
၂၀၀၆ခုနှစ်တွင် News Record က Arab Strap ကို ရည်ညွန်းရာ၌ ဤအသုံးအနှုန်းကို သုံးခဲ့သည်။
အသုံးအနှုန်းသည် pop ယဉ်ကျေးမှုတွင်လည်း တွေ့ရသည်။
အမေရိကန် အဆိုတော် Lana Del Rey ၏ ဂီတဆိုင်ရာပုံစံကို ဖော်ပြရာ၌ "Hollywood Sadcore" ဟု အသုံးပြုခဲ့သည်။
MTV သတင်းစာဆရာ Nicole James က Lana ၏ Blue Jeans ကို ဖော်ပြရာ၌ "music buzz word" ဟု ဆန်းသစ်သော စကားကို အသုံးပြုခဲ့ပြီး ဂီတ Hog တွင် ဖုံးလွှမ်းခဲ့သည်။
Slowcore သည် Alternative နှင့် Indie rock ၏မျိုးခွဲတစ်မျိုးဖြစ်သည်။
Slowcore သည် ခြောက်ကပ်သောစာသားများ၊ Slowcore tempo များနှင့် သေးငယ်သော စီစဉ်မှုများဖြင့် ထူးခြားသည်။
Slowcore ကို Sadcore ဖြင့် အပြန်အလှန် အသုံးပြုထားသည်။
ဝိသေသလက္ခဏာများ Slowcore သည် နောက်ခံတွင် နှေးကွေးစွာတီးခတ်ခြင်းဖြင့် ထူးခြားသည်။
ဂီတများမှာ ရှင်းလင်း၍ reverb ကို ကြီးမားစွာ အသုံးပြုထားသည်။
သမာရိုးကျမဟုတ်သော အဆိုရှင်များပါရှိသည်။
သမိုင်းကြောင်း အမျိုးအစားသည် Grunge ၏ ကြီးမားသော လွှမ်းမိုးမှုကို ဆန့်ကျင်၍ ၁၉၉၀ အစောပိုင်းတွင် စတင်ခဲ့ပြီး Low တီးဝိုင်းသည် စတင်၍ တီးခတ်ခဲ့သည်ဟု ယူဆကြသည်။
Slowcore ၏စကားရပ်သည် သိပ်မကျော်ကြားပေ။
heavy rock နှင့် dance ဂီတနှင့် ဆက်စပ်နေပြီး core ဟူသော ဝေါဟာရသည် အမျိုးအစားတိုင်းနှင့် ဆက်စပ်နေသည်။
စကားရပ်သည် တီးဝိုင်းများကျယ်ပြန့်စွာ အသုံးမပြုခဲ့သော်လည်း အမျိုးအစား၏ဝါသနာအိုးများတွင် ဂုဏ်ရှိနေဆဲဖြစ်သည်။
ထိုင်းစမိုင်း လေကြောင်းလိုင်းသည် ထိုင်းလေကြောင်းလိုင်း၏ လေကြောင်းလိုင်းခွဲ တစ်ခုဖြစ်ပြီး ဒေသတွင်း ပျံသန်းနေသည့် လေကြောင်းလိုင်း တစ်ခုဖြစ်သည်။
၂၀၁၂ ခုနှစ် ဇွန်လိုင်လတွင် စတင်ပျံသန်းပြီး ထိုင်းနိုင်ငံတွင် ရုံးချုပ်တည်ရှိသည်။
သမိုင်း ၂၀၁၁ ခုနှစ် မေလ ၂၀ ရက်နေ့တွင် ထိုင်းလေကြောင်းလိုင်း ၏ အုပ်ချုပ်မှုဒါရိုက်တာအဖွဲ့က တန်ဖိုးနည်း လေကြောင်းလိုင်းတစ်ခု ဖွင့်လှစ်ရန် ကြော်ငြာခဲ့သည်။
၂၀၁၂ ခုနှစ် ဇူလိုင်လတွင် စတင်ပျံသန်းရန် စီစဉ်ခဲ့သည်။
ထိုင်းလေကြောင်းလိုင်း၏ ဥက္ကဋ္ဌ အမ်ပွန် ၏ ကြော်ငြာချက်အရ ထိုင်းစမိုင်း လေကြောင်းလိုင်းသည် တန်ဖိုးနည်း လေကြောင်းလိုင်း နှင့် ပုံမှန်လေကြောင်းလိုင်း နှစ်ခုကြားတွင် တည်ရှိမည် ဖြစ်ကြောင်း ပြောကြားခဲ့သည်။
နာမည်ရွေးချယ်မှုကို ပြိုင်ပွဲပြုလုပ်ပြီး နာမည်ပေါင်း ၂၂၂၉ ခုထဲမှ ရွေးချယ်ခဲ့ခြင်း ဖြစ်သည်။
စတင်ပျံသန်းပြီး ၂ နှစ်အတွင်း အမြတ်ငွေ ဘတ် ၅ သန်းခန့် ရရှိခဲ့သည်။
ပျံသန်းရာ မြို့များ ထိုင်းစမိုင်း လေကြောင်းလိုင်းသည် အောက်ဖော်ပြပါ မြို့များသို့ ပျံသန်းလျက်ရှိသည်။
THAI Smile W13 Operation Changes as of 21AUG13 :: Routesonline ကမ္ဘောဒီးယား စီရန်ရိ - စီရန်ရိ အပြည်ပြည်ဆိုင်ရာ လေဆိပ် တရုတ် ချန်ရှ - ရှန်ရှ ဟွန်ဟွ အပြည်ပြည်ဆိုင်ရာ လေဆိပ် ချုံကျွင်း - ချုံကျွင်း အပြည်ပြည်ဆိုင်ရာ လေဆိပ် သီရိလင်္ကာ ကိုလံဘို - ကိုလံဘို အပြည်ပြည်ဆိုင်ရာ လေဆိပ် မကာအို မကာအို- မကာအို အပြည်ပြည်ဆိုင်ရာ လေဆိပ် မြန်မာ မန္တလေး - မန္တလေး အပြည်ပြည်ဆိုင်ရာ လေဆိပ် ထိုင်း ဘန်ကောက် - ဒွန်မောင်း အပြည်ပြည်ဆိုင်ရာ လေဆိပ် ဘန်ကောက် - သုဝဏ္ဏဘူမိလေဆိပ် ချင်းမိုင် - ချင်းမိုင် အပြည်ပြည်ဆိုင်ရာ လေဆိပ် ချင်းရိုင် - ချင်းရိုင် အပြည်ပြည်ဆိုင်ရာ လေဆိပ် ဟိုက်ရိုင် - ဟိုက်ရိုင် အပြည်ပြည်ဆိုင်ရာ လေဆိပ် Khon Kaen - Khon Kaen Airport Krabi - Krabi Airport Narathiwat - Narathiwat Airport ဖူးခက် - ဖူးခက် အပြည်ပြည်ဆိုင်ရာ လေဆိပ် Surat Thani - Surat Thani Airport Ubon Ratchathani - Ubon Ratchathani Airport Udon Thani - Udon Thani International Airport လေယာဉ် thumb|ထိုင်းစမိုင်း အဲဘတ်စ် အေ၃၂၀-၂၀၀ ထိုင်းစမိုင်း လေကြောင်းလိုင်းသည် အဲဘတ်စ် အေ၃၂၀-၂၀၀ လေယာဉ် (၁၄) စီးဖြင့် ပျံသန်းလျက်ရှိသည်။
လေယာဉ်တစ်စီးတွင် ထိုင်ခုံ ၁၇၄ ခုံ နှင့် အထူး ထိုင်းပလပ်စ် ထိုင်ခုံ ၃၀ ဖြင့် ဖွဲ့စည်းတည်ဆောက်ထားသည်။
၂၀၁၂ ခုနှစ် ဇွန်လ တွင် လေယာဉ် (၄) စီး ပထမဆုံး ရောက်ရှိခဲ့သည်။
၃ နှစ်အတွင်း လေယာဉ် အစီး (၂၀) အထိ တိုးချဲ့ခဲ့ပြီး အိမ်နီးခြင်းနိုင်ငံများနှင့် တရုတ်နိုင်ငံ တောင်ပိုင်းသို့ တိုးချဲ့ပျံသန်းခဲ့သည်။
+ လေယာဉ်အရည်အတွက်အမျိုးအစားပျံသန်းဆဲအမှာစာခရီးသည်အရေအတွက်မှတ်ချက်အဲဘတ်စ် အေ၃၂၀-၂၀၀၁၅၀၁၆၂Total၁၅၀ ကိုးကား Category:ထိုင်းနိုင်ငံအခြေစိုက် လေကြောင်းလိုင်းများ။
ဦးဝင်းအောင် သည် မြန်မာနိုင်ငံသား တပ်မတော်အရာရှိနှင့် နိုင်ငံရေးသမားဖြစ်ပြီး ၁၉၉၈ ခုနှစ်မှ ၂၀၀၄ ခုနှစ်အထိ နိုင်ငံခြားရေး ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။
ဦးဝင်းအောင်ကို ၁၉၄၄ ခုနှစ်တွင် တနင်္သာရီတိုင်း ထားဝယ်မြို့တွင် မွေးဖွားသည်။